2dfeba3f98e3e8a644be51ce4008b504

Kakav je propis sklapanje nepravedne nagodbe?


* 
* 
* 
* 
* 
* 
* 

 

Kakav je propis sklapanje nepravedne nagodbe?
=============================================

 
pitajucene.com
2020.40

Aiša, radijallahu anha, veli da je Božiji Poslanik, sallallahu alejhi ve sellem, rekao: “Ko nešto novo uvede u vjeru, što nije od nje, to se odbija. ”l


Zejd b. Halid el-Džuheni i Ebu Hurejra, radijallahu anhum, ispričali su: “Neki je beduin došao i rekao: ‘Allahov Poslaniče, presudi nam u skladu s Allahovom knjigom!’, a i njegov parničar pristade na to rekavši: ‘Istinu ovaj veli! Presudi nam u skladu s Allahovom knjigom!’ Beduin, napokon, reče: ‘Ovaj moj sin bio je najamnik kod ovog čovjeka i počinio nemoral s njegovom suprugom. Meni su kazali da se moj sin mora kamenovati, ali sam otkupio njegov prijestup davši obespravljenom stotinu ovaca i robinju. Kada sam o tome upitao učene, rekli su mi da moj sin mora biti bičevan sa stotinu udaraca biča i prognan na godinu dana.’ Vjerovjesnik, sallallahu alejhi ve sellem, reče: ‘Allaha mi, presudit ću vam u skladu s Allahovom knjigom! Robinju i stado vrati, tvoj je sin zaslužio kaznu od stotinu udaraca biča i progon na godinu dana. A ti, o Unejse’, obrati se Resulullah, sallallahu alejhi ve sellem, ashabu Unejsu, ‘sutradan porani i kamenuj suprugu ovog čovjeka. ‘ Unejs je i postupio onako kako mu je rekao Božiji Poslanik, sallallahu alejhi ve sellem.”2


Ebu Hurejra, radijallahu anhu, prenio je sljedeće Vjerovjesnikove, sallallahu alejhi ve sellem, riječi: ‘Dopuštena je nagodba među muslimanima, osim one nagodbe pomoću koje se dopušta zabranjeno, a zabranjuje dopušteno. ”3


**Propisi u vezi s poglavljem** 


**Prvo**, neispravna nagodba nije punovažna, a onome od koga se neispravnom nagodbom nešto uzme, to mu se mora vratiti.


**Drugo**, zabranjeno je sklapanje nepravedne nagodbe, na osnovu Resulullahovih, sallallahu alejhi ve sellem, riječi: ”Robinju i stado vrati… “, utoliko prije jer se radilo o nagodbi pomoću koje se pokušala izbjeći šerijatska kazna, a u tome je mijenjanje Allahovih, dželle šanuhu, propisa, a zabranjeno je ono u čemu je mijenjanje propisa islama, to je nepravda.


\_\_\_\_\_\_\_\_\_\_\_\_  

Iz knjige “Enciklopedija Zabrana u Islamu 2. dio”  

Naslov originala: “Mewsua'tul-menahiš-šeri'jjeti fi sahihis-sunnetin-nebevijjeti ”  

Autor: Selim el-Hilali  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-2.pdf>


